stanford-oval/wikipedia huggingface dataset:
נורת'רן סונגס (ביטלס)
מכירה ל-ATV

לאחר מותו של אפשטיין ב־27 באוגוסט 1967, לנון ומקרטני ביקשו לשאת ולתת מחדש עם ג'יימס על תנאי החוזה שלהם. בשנת 1968 הם הזמינו את ג'יימס לפגישה ב-Apple Records צילמו את האירוע והתנהגו אליו באופן מבזה. כתוצאה מכך, היחסים בין שני הצדדים שכבר היו קרים, הצטננו עוד יותר. במרץ 1969, ג'יימס וסילבר מכרו את מניותיהם בנורת'רן סונגס ל-ATV תמורת 1,525,000 ליש"ט מבלי שאיפשרו ללנון ולמקרטני כל הודעה מקדימה על כך. לנון שמע על המכירה מעיתון בוקר במהלך ירח הדבש שלו עם יוקו אונו, והתקשר מיד למקרטני. ATV הציעו לשניים 2.3 מיליון ליש"ט תמורת מניותיהם אך הם דחו את ההצעה. לנון ומקרטני ניסו להשיג גרעין שליטה בחברה אך לאחר מאבק ארוך וחריף, נכשלו בכך. העוצמה הפיננסית שגייס מולם המפיק לב גרייד (אנ'), גרמה להעברת השליטה בשירי לנון ומקרטני ל-ATV.
אלן קליין (המנהל בפועל של הביטלס בעקבות מותו של אפשטיין) ניסה לרקוח עסקה בה אפל קורפס תרכוש את השליטה מידי ATV אך נכשל בכך לאחר שעורך הדין ג'ון איסטמן - אחיה של לינדה מקרטני, ובנו של לי איסטמן, המנהל העסקי לעתיד של מקרטני. לי איסטמן - ששלח מכתב ל-ATV בו הודיע להם כי קליין אינו מורשה לפעול מטעמה של אפל. למרות שהטענה הייתה טכנית נכונה, קליין אכן היה המנהל בפועל של לנון, הריסון וסטאר, והייתה גם הסכמה בעל פה של מקרטני לעסקה. ATV נסוגה כדי לא להסתבך בדיון משפטי. קבוצת משקיעים שבבעלותם היה אחוז קטן אך מכריע של המניות ניסה אף הוא להשתלט על החברה. לרוע המזל, במהלך המשא ומתן, הביע לנון את זלזולו המוחלט באנשי העסקים והדבר העביר את המשקיעים שנעלבים מיידית לצד של ATV.
במסגרת החוזה שלהם עם החברה, לנון ומקרטני התחייבו להמשיך בכתיבת שירים עד 1973. באוקטובר 1969, לאחר שלא הצליחו להשיג שליטה בחברה, לנון ומקרטני מכרו את מניותיהם בה (644,000 מניות של לנון ו-751,000 מניות של מקרטני), תמורת 3.5 מיליון ליש"ט. רינגו בחר לשמור על מניותיו (0.8%), וג'ורג' מכר את מניותיו (גם כן 0.8%) קודם לכן ביוני 1968.
השתלטות ACC

בסוף שנות השבעים, חברת האם של ATV Music, כיום נקראת Associated Communications Corporation (ACC) נכנסה לקשיים כלכליים. משנת 1978 עד 1981, רווחי ACC ירדו, בגלל הפסדים בחטיבת הסרטים שלה, ומחירי המניות צנחו בצורה דרמטית. בשנת 1981 לב גרייד ניסה לגייס הצעות למכירת החברה מכמה משקיעים. מקרטני יחד עם יוקו אונו, הציעו 21 מיליון ליש"ט אך ההצעה נדחתה על ידי גרייד שהחליט לא למכור רק את נורת'רן סונגס לאחר שמשקיעים אחרים, כולל CBS, הוצאת EMI Music, Warner Communications, Paramount Pictures ו-Entertainment Co הביעו עניין לקנות את ATV בכללותה.
בינואר 1982, איש עסקים אוסטרלי בשם רוברט הולמס קורט (אנ'), החליף את גרייד בתפקיד יו"ר ACC לאחר שרכש בהצלחה גרעין שליטה בחברה.
במהלך שיתוף הפעולה שלהם בשיר Say, Say, Say, מייקל ג'קסון ביקש עצה מסחרית ממקרטני וזה סיפר לו על הערך הכספי של פרסום מוזיקה. מקרטני הראה לג'קסון חוברת עבה המציגה את כל השירים והזכויות לפרסום שבבעלותו וסיפר לו כי הוא מרוויח 40 מיליון דולר משירים שנכתבו על ידי אחרים. ג'קסון התעניין וחקר אודות תהליך רכישת שירים ואופן השימוש בזכויות עליהם. לדברי מקרטני, ג'קסון אמר, "אני הולך להשיג אתכם [שירי הביטלס]".
בשנת 1982 רכש רוברט הולמס קורט את Associated Communications, שהייתה חברת האחזקות של ATV Music ובשנת 1984 העמיד למכירה את ATV Music. השיר היחיד בקטלוג של נורת'רן סונגס שלא נכלל במכירה היה פני ליין, שהזכויות עליו ניתנו במתנה לבתו של הולמס, קתרין, מכיוון שהיה שיר הביטלס האהוב עליה.
מכירה למייקל ג'קסון

ביוני 1985 נודע לג'קסון ולרואה החשבון שלו, ברנקה, כי קיימת הצעה לרכישת קטלוג החברה תמורת 30.5 מיליון ליש"ט. בתחילת אוגוסט, הצוות של הולמס א' קורט פנה לג'קסון שהציע רק 24.4 מיליון ליש"ט, והציע שיגדיל את המכירה על ידי הוספת נכסים והסכמה להקים מלגה באוניברסיטה בארצות הברית על שמו של ג'קסון. הצעתו של ג'קסון התקבלה מאחר מכיוון שהוא יכול לסגור את העסקה במהירות ולאחר שסיים בדיקת נאותות של ATV Music לפני כן. העסקה נחתמה ב-10 באוגוסט 1985. לאחר הרכישה הופיעו ג'קסון ומקרטני בצילום משותף כדי להפיג שמועות על מורת רוח של מקרטני בגלל הבעלות של ג'קסון על שירי הביטלס.
האיחוד עם SONY

בשנת 1995, מייקל ג'קסון איחד את הקטלוג שלו עם זה של חברת ההפצה Sony Music תמורת ל-50 מיליון פאונד ובכך נוסדה חברת Sony/ATV גם שלט ג'קסון. חברת נורת'רן סונגס פורקה בשנת 1995. בחודש אפריל 2006 הוצעה עסקה בה קיבל ג'קסון סכום ובתמורה ירדה אחזקתו ל-25%.
ניקולאי קושלב

| --- | --- |

 לידה:  3 במאי 1840 בפסקה זו רשומה אחת נוספת שטרם תורגמה, רוסיה 
 פטירה:  1918 (בגיל 77 בערך) פטרוגרד, רוסיה הסובייטית 
 מקום לימודים:  האקדמיה הקיסרית לאמנויות (1865) 
 פרסים והוקרה:  עיטור ולדימיר הקדוש, דרגה 4 (1883) 
 
ניקולאי קושלב (ברוסית: Кошелев, Николай Андреевич)‏ (1840–1918) היה צייר ומאייר רוסי, שהתמחה בציורי דיוקנאות ובציורי מחזית מחיי היום-יום (אנ') וכן בציורי איקוניות.
קורות חייו ופועלו

קושלב נולד למשפחת איכרים צמיתים. הוא בילה את רוב ילדותו בעיר ארזמאס (אנ'), שם ביקר בסטודיו של אלכסנדר סטופין, אך לא היה לו אמצעים לקחת שיעורים. בשנת 1851 למד אצל הצייר דוידוב בניז'ני נובגורוד אך לא נחל הצלחה, ולכן חזר לשירותו של בעל קרקע מקומי, ושם לימד את עצמו לצייר.
בשנת 1856, כשהתרשמו מהתקדמותו, דאגו פטרוניו ללימודיו בבית הספר לאמנות בקאזאן. יצירותיו על גבי איקונוסטזיס וחומת מנזר פתחו לו דלת לקבלתו ב-1860 באקדמיה הקיסרית לאמנויות (אנ') בסנט פטרסבורג.
עם זאת, קושלב לא היה סטודנט מן המניין עד 1863, אז החל ללמוד ציור היסטורי (אנ') אצל אלכסיי מרקוב ופיודור ברוני. מצבו הכלכלי השתפר מאוד כשהצליח למכור באותה שנה כמה ציורים. ב-1864 הוענקה לו מדליית זהב על יצירתו "הרמס מרדים את ארגוס". בשנה זו החל לעבוד עם קולקטיב של חבריו הסטודנטים והשתתף במיזמים של ציור איקוניות. בשנה שלאחר מכן זכה בתואר "אמן".
כאשר קולקטיב הסטודנטים התפרק, קושלב הצטרף לאיוואן קראמסקוי בארטל האמנים של סנט פטרסבורג, קבוצה שמתוכה יצאו ציירי קבוצת הנודדים, והשתתף באחת התערוכות המרכזיות שלם בניז'ני נובגורוד. יחד עם קראמסקוי, מרקוב ובוגדאן וניג נסע למוסקבה כדי לצייר את הכיפה הראשית בקתדרלת ישו המושיע. התוצאה זכתה להצלחה רבה, וקושלב קיבל הזמנות נפרדות לציור הכיפות הקטנות. קושלב עבד על פי ציוריו של פיוטר באסין, שראייתו נעשתה לקויה מכדי שיוכל לבצע את העבודה בעצמו. כפרס על מאמציו המתמשכים זכה קושלב ב-1873 בתואר "אקדמי" ובדרגת פרופסור ב-1878.
ב-1880 השתמש בחלק מרווחיו לסיור לימודי ברומא. שנתיים לאחר מכן, הוא עבד על שחזור ציורי הקיר בקתדרלת איסק הקדוש בסנט פטרבורג, בפיקוחו של האדריכל מקסימיליאן מסמאכר. קושלב היה ממייסדי המוזיאון לאמנות והיסטוריה בניז'ני נובגורוד ב-1894. מ-1895 עד 1899, הוא יצר סקיצות לפסיפסים וציורי הקיר בכנסיית הגואל שעל הדם. בסביבות שנת 1900 יצא למסע ממושך כדי ליצור איקונין בקתדרלה החדשה של השילוש הקדוש בבואנוס איירס. במהלך תקופה זו עסק גם בהוראה ושימש כמפקח באקדמיה הממלכתית לאמנויות ותעשייה של סטרוגנוב במוסקבה וכמו כן הציג את ציוריו בתערוכות רבות.
ב-1903 נסע לחצי האי קרים וב-1911–1912 השתתף במפגשים הראשונים של קונגרס האמנים הכלל-רוסי. מעט ידוע עליו לאחר אותה תקופה. בשל הקשר ההדוק שלו לאמנות דתית, ניתן לשער שהוא פרש לחיים הפרטיים עם תחילת המהפכה.
מורשת אמנותית

רוב הציורים של קושלב אצורים במוזיאון הרוסי הממלכתי. בסנט פטרסבורג. ניתן למצוא עבודות מוקדמות בגלריית טרטיאקוב במוסקה. עבודות רבות הוענקו על ידיו למוזיאון הלאומי לאמנות ניז'ני נובגורוד. חלק מציוריו נמצאים במוזיאון האמנות של חבל דונצק ובמוזיאון לחאמנות בסרנסק, בירת מורדוביה. ציורי קיר רבים מהקתדרלה בוורשה נלקחו לקתדרלת ההשתדלות בברנוביץ', בלארוס.
קושלב ביקר בארץ ישראל ב-1891 והחל ביצירת מחזור הציורים המתארים את מסכת הייסורים של ישו. בשנים שלאחר מכן, עד 1900, השלים בהדרגה את הציורים, 18 במספר, והם מעטרים את אולם התווך בכנסיית אלכסנדר נבסקי בירושלים.
הערות שוליים

↑  Полубояров М. С. (2009-01-13). "Никольский район". Суслоны. Авторский портал Михаила Полубоярова. Archived from the original on 2011-11-18. Retrieved 2009-10-15.
↑  Данченко Е. А., Красилин М. М. (1994). Материалы к словарю иконописцев XVII–XX веков (по данным обследований церковных и других коллекций 1973–1993 гг.). М. p. 20.70. Кошелев Николай Андреевич Online
↑  Молева Н. "Труды праведные или хоромы каменные?". Archived from the original on 2012-04-08. Retrieved 2009-10-15.
↑  תיאור מפורט של הציורים בתוך מאמר המוקדש לכנסייה (ברוסית)
↑  "ארץ הקודש בעבודותיו של ניקולאי קושלב", בתוך: כתב העת של אוניברסיטת הרצן (אנ') בסנקט פטרבורג, 2007  (ברוסית)
סן קריסטובל (גלאפגוס)

| --- | --- |

תיירים ואריות ים על חוף האי
 נתונים גאוגרפיים
 מיקום:  האוקיינוס השקט
 קואורדינטות:  00°48′00″S 89°24′00″W﻿ / ﻿0.80000°S 89.40000°W﻿ / -0.80000; -89.40000
 ארכיפלג:  איי גלאפגוס
 סוג:  אי געשי
 שטח:  558 קמ"ר
 אורך:  49 קילומטר
 רוחב:  17 קילומטר
 גובה מרבי:  730 מטר
 נתונים מדיניים
 מדינה:  אקוודור אקוודור
 אוכלוסייה:  5,500
 אזור זמן:  UTC-6
 עיר ראשית:  פוארטו בקריסו מורנו 
 על שם:  כריסטופורוס הקדוש, John Pitt, 2nd Earl of Chatham 
  (למפת איי גלאפגוס מוגדלת) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סנטה קרוססן קריסטובל(למפת איי גלאפגוס רגילה) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סנטה קרוססן קריסטובל
 
סן קריסטובל (בספרדית: San Cristóbal, באנגלית: Chatham Island) הוא המזרחי ביותר מבין איי גלאפגוס ואחד העתיקים ביותר מבין האיים מבחינה גאולוגית. השם הספרדי הרשמי של האי ניתן לו על שם כריסטופורוס הקדוש שנחשב למגן הימאים. שמו האנגלי של האי ניתן לו על שמו של ויליאם פיט האב הרוזן מצ'טהאם. שטחו של האי הוא 558 קמ"ר והנקודה הגבוהה ביותר בו היא בגובה של 730 מטרים מעל פני הים. בירת איי גלאפגוס, פוארטו בקריסו מורנו, נמצאת על קצהו הדרום-מערבי של האי. באי פועל נמל תעופה.
אוכלוסיית בעלי החיים של האי כוללת: פרגטות, אריות ים גלאפגוס, סולות כחולות-רגל, סולות אדומות-רגל, ציפורים טרופיות, איגואנות ימיות, דולפינים ושחף זנב-סנונית. במי הים הסמוכים לאי שוחים כרישים, בטאים ולובסטרים.
אגם המים המתוקים הגדול ביותר באיי גלאפגוס, "לגונה אל חונקו" (Laguna El Junco) ממוקם בלוע ברמות של סן קריסטובל בחלקו הדרומי של האי. האגם משמש כבית גידול לאוכלוסייה גדולה של עופות. הגישה לאגם קשה ומצריכה הליכה רגלית. בקרבת מקום נמצאת תחנת מקלט ורבייה לצבי גלאפגוס.
אתרי התיירות באי שליד פוארטו בקריסו מורנו כוללים את מושבת קינון לפרגטות ופסל של צ'ארלס דרווין הניצב באתר המקורי בו הוא נחת באיי גלאפגוס במסגרת מסעו באה"מ ביגל ב-16 בספטמבר 1835. במרחק קצר מהעיירה נמצאת מושבה של  אריות ים גלאפגוס.
הערות שוליים

↑  Keynes, R. D. ed. 2001, Charles Darwin's Beagle Diary, p. 351.
| --- | --- |
בקרת זהויות :  NLI: 987007414224305171  GND: 1169321437  LCCN: sh2015002169  VIAF: 275145858287023022655   WorldCat (עם VIAF): 275145858287023022655
נבחרת יוגוסלביה בכדורגל

ערך זה עוסק בנבחרת שאינה קיימת עוד. אם התכוונתם לנבחרת הכדורגל של הרפובליקה הפדרלית של יוגוסלביה, ראו .
נבחרת יוגוסלביה בכדורגל הייתה נבחרת הכדורגל הלאומית של ממלכת יוגוסלביה ושל הרפובליקה הפדרלית הסוציאליסטית של יוגוסלביה.
הנבחרת השתתפה בשמונה גביעי עולם ובארבע אליפויות אירופה. כמו כן, זכתה הנבחרת במשחקים האולימפיים ב-1960 (בנוסף לכך, סיימה הנבחרת שלוש פעמים במקום השני, ופעם אחת במקום השלישי).
התאחדות הכדורגל של ממלכת הסרבים, הקרואטים והסלובנים נוסדה ב-1919 בזאגרב, והצטרפה לפיפ"א. הנבחרת קיימה את משחקה הרשמי הראשון ב-28 באוגוסט באנטוורפן נגד נבחרת צ'כוסלובקיה, והובסה בתוצאה 7:0.
ב-1929 שינתה המדינה את שמה ליוגוסלביה ומטה ההתאחדות עבר לבלגרד.
הנבחרת השתתפה בטורניר גביע העולם בכדורגל ב-1930, וסיימה את הטורניר כשהיא חולקת יחד עם נבחרת ארצות הברית את המקום השלישי.
התאחדות ונבחרת הכדורגל הפסיקו את פעילותן בעקבות מלחמת העולם השנייה. אחרי המלחמה, הפכה יוגוסלביה לרפובליקה סוציאל פדרלית. התאחדות הכדורגל והנבחרת הוקמו מחדש והצטרפו מחדש לפיפ"א ואופ"א. המדינה אירחה את אליפות אירופה בכדורגל בשנת 1976, שהתקיימה בערים בלגרד וזאגרב.
נבחרת יוגוסלביה עד גיל 20, זכתה באליפות העולם בנוער שנערכה ב-1987 בצ'ילה.
אותו דור היה ככל הנראה מצליח הרבה יותר, לולא מלחמת יוגוסלביה, שהובילה לפירוק המדינה בתחילת שנות ה-90. בעקבות מלחמת יוגוסלביה הוטלו על המדינה סנקציות רבות. במסגרת הסנקציות, הוחרמה נבחרת יוגוסלביה ולא אופשר לה להשתתף בטורניר יורו 1992, אף על פי שהעפילה אליו.
בעקבות פירוק יוגוסלביה, הכריזו 4 מתוך 6 הרפובליקות שהיו חברות בפדרציה על עצמאותן, והקימו נבחרות כדורגל מקומיות: בוסניה והרצגובינה, קרואטיה, סלובניה, ומקדוניה. הרפובליקות של סרביה ומונטנגרו המשיכו להתקיים כפדרציה, ברפובליקה הפדרלית של יוגוסלביה, עד שנת 2003 בה שונה שם המדינה והנבחרת לסרביה ומונטנגרו. בשנת 2006 הכריזה מונטנגרו על היפרדותה מסרביה והקימה נבחרת כדורגל מקומית. בעקבות כך קמו שתי נבחרות חדשות: סרביה ומונטנגרו.
היסטוריה > מונדיאל 1930

יוגוסלביה הוזמנה לגביע העולם הראשון ושובצה בשלב הבתים עם ברזיל ובוליביה. יוגוסלביה ניצחה את ברזיל 1-2 ולאחר מכן הביסה את בוליביה 0-4. בעקבות ניצחונותיה, יוגוסלביה סיימה ראשונה בבית והעפילה לחצי הגמר מול המארחת אורוגוואי, במשחק בו הובסה 6-1.
יוגוסלביה השתתפה במוקדמות מונדיאל 1934 ובמוקדמות מונדיאל 1938, אך בשני המקרים לא הצליחה להעפיל לטורניר הגמר.
היסטוריה > מונדיאל 1950

יוגוסלביה הצליחה להעפיל למונדיאל 1950, לראשונה דרך טורניר המוקדמות. במהלך המוקדמות הביסה יוגוסלביה פעמיים את ישראל ולאחר מכן ניצחה את צרפת 2-3 אחרי הארכה במשחק מכריע שנערך בפירנצה, איטליה, לאחר ששני המשחקים הקודמים ביניהן הסתיימו בתיקו 1-1. בטורניר הגמר, הביסה יוגוסלביה בשלב הבתים את שווייץ 0-3 ואת מקסיקו 1-4. במשחק האחרון והמכריע בשלב הבתים התמודדה יוגוסלביה מול המארחת והמועמדת המרכזית לזכייה, ברזיל, כאשר תוצאת תיקו הייתה מספיקה לה על מנת להעפיל לבית הגמר, בעוד הברזילאים היו חייבים ניצחון. ברזיל ניצחה במשחק 2-0 ויוגוסלביה סיימה במקום השני בבית והודחה.
היסטוריה > מונדיאל 1954

יוגוסלביה העפילה בפעם השנייה ברציפות למונדיאל 1954, לאחר שבטורניר המוקדמות שובצה לבית עם יוון וישראל. יוגוסלביה העפילה לטורניר הגמר לאחר שניצחה בכל המשחקים בתוצאה זהה של 0-1 וסיימה במקום הראשון. בטורניר הגמר שוב שובצה יוגוסלביה בשלב הבתים עם ברזיל, בפעם השלישית ברציפות, ובנוסף שובצה עם צרפת ומקסיקו, מולה לא התמודדה עקב שיטת המשחקים בטורניר. יוגוסלביה ניצחה את צרפת 0-1 ולאחר מכן סיימה בתיקו 1-1 עם ברזיל. שתי הנבחרות סיימו במקום הראשון הודות למספר נקודות זהה ובהטלת מטבע הוכרע שברזיל תסיים ראשונה ויוגוסלביה שנייה. שתי הנבחרות העפילו לרבע הגמר. ברבע הגמר הפסידה יוגוסלביה לאלופת העולם שבדרך, מערב גרמניה.
היסטוריה > מונדיאל 1958

יוגוסלביה העפילה בפעם השלישית ברציפות למונדיאל 1958, לאחר שבטורניר המוקדמות סיימה ראשונה בבית לפני רומניה ויוון. בטורניר הגמר בשלב הבתים שובצה יוגוסלביה עם סקוטלנד, צרפת ופרגוואי. יוגוסלביה סיימה בתיקו 1-1 עם סקוטלנד ולאחר מכן ניצחה את צרפת 2-3. יוגוסלביה סיימה את משחקיה בשלב הבתים בתיקו 3-3 עם פרגוואי בעקבותיו סיימה במקום השני בבית, כאשר לזכותה אותו מספר נקודות כמו לצרפת הראשונה, אך יחס שערים פחות טוב. ברבע הגמר שוב פגשה יוגוסלביה במערב גרמניה ושוב הפסידה לה 1-0.
היסטוריה > יורו 1960

יוגוסלביה השתתפה באליפות אירופה הראשונה, יורו 1960 והעפילה לטורניר הגמר לאחר שהדיחה את בולגריה ופורטוגל. בחצי הגמר התמודדה יוגוסלביה מול צרפת. יוגוסלביה עלתה ליתרון 0-1 מוקדם משערו של מילאן גאליץ', אולם צרפת השוותה תוך דקה והפכה בהמשך את התוצאה ל-3-1. אנטה זנטיץ' צמצם ל-3-2, אך הצרפתים עלו ל-4-2. יוגוסלביה הבקיעה בתגובה שלושה שערים בתוך ארבע דקות והפכה את התוצאה ל-4-5, משער של טומיסלב קנץ וצמד של דראז'ן ירקוביץ'. במשחק הגמר עלתה יוגוסלביה ליתרון 0-1 מול ברית המועצות משער של גאליץ', אך הסובייטים השוו וניצחו לאחר הארכה. יוגוסלביה סיימה במקום השני, כאשר גאליץ' וירקוביץ' מסיימים כמלכי השערים של הטורניר עם 2 שערים, בצוותא עם 3 שחקנם נוספים. גאליץ', דרגוסלאב סקולאראק, בורה קוסטיץ' וולדימיר דורקוביץ' נבחרו לנבחרת הטורניר על ידי אופ"א.
היסטוריה > מונדיאל 1962

יוגוסלביה העפילה למונדיאל 1962 בפעם הרביעית ברציפות, לאחר שהדיחה בטורניר המוקדמות את פולין וקוריאה הדרומית. בשלב הבתים של טורניר הגמר שובצה יוגוסלביה עם ברית המועצות, אורוגוואי וקולומביה. בשחזור של גמר אליפות אירופה, שוב הפסידה יוגוסלביה לברית המועצות 2-0, אך בהמשך ניצחה את אורוגוואי 1-3 והביסה את קולומביה 0-5. יוגוסלביה העפילה לרבע הגמר מהמקום השני בבית ושוב פגשה ברבע הגמר, בפעם השלישית ברציפות, את מערב גרמניה. בניגוד לפעמיים הקודמות, הפעם ידה של יוגוסלביה הייתה על העליונה כאשר היא מנצחת את הגרמנים 0-1 משער של פטאר רדקוביץ' חמש דקות לסיום המשחק. בכך העפילה יוגוסלביה לחצי הגמר לראשונה מאז מונדיאל 1930. בחצי הגמר הפסידה יוגוסלביה לצ'כוסלובקיה 3-1 ובמשחק על המקום השלישי הפסידה לצ'ילה המארחת 1-0. יוגוסלביה סיימה במקום הרביעי בטורניר, כאשר דראז'ן ירקוביץ' מסיים כמלך שערי הטורניר עם 4 שערים, בצוותא עם חמישה שחקנים נוספים.
היסטוריה > יורו 1968

יוגוסלביה לא העפילה ליורו 1964, לאחר שעברה במוקדמות את בלגיה והודחה לאחר מכן על ידי שוודיה. יוגוסלביה גם לא העפילה למונדיאל 1966 ובכך נקטע רצף ההשתתפות בטורנירי גמר גביע העולם, לאחר ארבע הופעות רצופות.
במוקדמות יורו 1968 שובצה יוגוסלביה לבית עם מערב גרמניה ואלבניה. יוגוסלביה ניצחה בביתה את מערב גרמניה 0-1 ולאחר מכן ניצחה באלבניה, הפסידה במערב גרמניה וניצחה בביתה שוב את אלבניה. במשחק הסיום של הבית התארחה מערב גרמניה באלבניה, כאשר ניצחון צפוי יעלה אותה לשלב הפלייאוף. אולם המשחק הסתיים בתיקו 0-0 מפתיע ששלח את יוגוסלביה לפלייאוף, כאשר היא מסיימת בראשות הבית עם נקודה אחת יותר ממערב גרמניה. בשלב הפלייאוף התמודדה יוגוסלביה מול צרפת. המשחק הראשון בצרפת הסתיים בתיקו 1-1 ובמשחק הגומלין הביסה יוגוסלביה את צרפת 1-5 והעפילה לטורניר הגמר. בחצי גמר היורו גברה יוגוסלביה על אנגליה 0-1 משער של דרגאן דז'אג'יץ' שלוש דקות לסיום המשחק. במשחק הגמר מול איטליה המארחת הובילה יוגוסלביה משער של דז'אג'יץ', אולם האיטלקים השוו עשר דקות לסיום המשחק. המשחק לא הוכרע גם בהארכה והסתיים בתיקו 1-1. בעקבות כך, נערך משחק חוזר יומיים לאחר מכן ובו ניצחה איטליה 2-0. דז'אג'יץ' סיים כמלך השערים של הטורניר עם שני שערים. הוא גם נבחר לנבחרת הטורניר של אופ"א יחד עם איביצ'ה אוסים ומיראד פזלאגיץ'.
היסטוריה > מונדיאל 1974

יוגוסלביה לא העפילה למונדיאל 1970. במוקדמות יורו 1972 סיימה יוגוסלביה ראשונה בשלב הבתים אך הודחה על ידי ברית המועצות במשחקי הפלייאוף על העלייה לטורניר הגמר. במוקדמות מונדיאל 1974 שובצה יוגוסלביה בבית עם ספרד ויוון. ספרד ויוגוסלביה סיימו במקום הראשון עם אותו מספר נקודות והפרש שערים זהה (אם כי לספרד היו יותר שערי זכות). לכן נקבע משחק מכריע על ההעפלה למונדיאל בין שתי הנבחרות שנערך בפרנקפורט, מערב גרמניה. יוגוסלביה ניצחה 0-1 והעפילה לטורניר הגמר. בשלב הבתים בטורניר הגמר סיימה יוגוסלביה בתיקו 0-0 עם ברזיל ולאחר מכן הביסה את זאיר 0-9 ובכך השוותה את שיא הניצחון הגבוה ביותר בתולדות גביע העולם. במשחקה האחרון בשלב הבתים סיימה יוגוסלביה בתיקו 1-1 עם סקוטלנד. מכיוון שכל המשחקים בין יוגוסלביה, ברזיל וסקוטלנד הסתיימו בתיקו וכל הנבחרות ניצחו את זאיר, מיקום הקבוצות בבית נקבע לפי הפרש השערים שהושג מול זאיר. הודות לכך סיימה יוגוסלביה ראשונה בבית והעפילה לשלב הבתים השני. בשלב הבתים השני הפסידה יוגוסלביה למערב גרמניה המארחת, פולין ושוודיה וסיימה במקום האחרון בבית.
היסטוריה > יורו 1976

יוגוסלביה העפילה ליורו 1976 לאחר שבטורניר המוקדמות סיימה ראשונה בשלב הבתים לפני צפון אירלנד, שוודיה ונורווגיה ועברה את וויילס במשחקי הפלייאוף על העלייה לטורניר הגמר. טורניר הגמר של יורו 1976 נערך ביוגוסלביה. בחצי הגמר הובילה יוגוסלביה 0-2 על מערב גרמניה, אך בסופו של דבר הפסידה 4-2 אחרי הארכה. יוגוסלביה הפסידה גם להולנד במשחק על המקום השלישי 3-2 שוב אחרי הארכה וסיימה רביעית למרות יתרון הביתיות. גם בטורניר זה נבחר דז'אג'יץ' לנבחרת הטורניר של אופ"א.
היסטוריה > מונדיאל 1982

יוגוסלביה לא העפילה למונדיאל 1978 וליורו 1980. היא העפילה למונדיאל 1982, כשהיא מסיימת בשלב הבתים בטורניר המוקדמות במקום הראשון לפני איטליה שהעפילה אף היא לטורניר הגמר ואף זכתה בו. יוגוסלביה, לעומתה, לא עברה את שלב הבתים בטורניר הגמר, כאשר סיימה בתיקו 0-0 עם צפון אירלנד, הפסידה לספרד המארחת 2-1 וניצחה את הונדורס 0-1. יוגוסלביה סיימה במקום השלישי בבית אחרי צפון אירלנד וספרד, כאשר היא מסיימת את אותו מספר נקודות והפרש שערים כמו ספרד השנייה, אך עם שער זכות אחד פחות. בניגוד למקרה הדומה במוקדמות מונדיאל 1974, הפעם מספר שערי הזכות כן היווה קריטריון לדירוג ובכך יוגוסלביה הודחה בשלב הבתים.
היסטוריה > יורו 1984

יוגוסלביה העפילה ליורו 1984 אולם הפסידה בכל משחקיה לבלגיה, דנמרק וצרפת וסיימה במקום האחרון בבית בטורניר הגמר. יוגוסלביה לא העפילה למונדיאל 1986 וליורו 1988.
היסטוריה > מונדיאל 1990

טורניר הגמר האחרון בו השתתפה יוגוסלביה כמייצגת של שש הרפובליקות היה מונדיאל 1990. יוגוסלביה העפילה לטורניר הגמר, לאחר שבטורניר המוקדמות סיימה ראשונה בבית לפני סקוטלנד, צרפת, נורווגיה וקפריסין. בשלב הבתים של טורניר הגמר הובסה יוגוסלביה על ידי מערב גרמניה האלופה שבדרך 4-1. בהמשך גברה יוגוסלביה על קולומביה 0-1 והביסה את איחוד האמירויות 1-4. יוגוסלביה סיימה במקום השני בבית והעפילה לשמינית הגמר. בשמינית הגמר גברה יוגוסלביה על ספרד 1-2 אחרי הארכה מצמד שערים של דראגן סטויקוביץ'. ברבע הגמר סיימה יוגוסלביה בתיקו 0-0 עם אלופת העולם ארגנטינה והודחה לאחר שהפסידה 3-2 בבעיטות הכרעה מ-11 מטרים. רוברט פרוסינצ'קי נבחר לשחקן הצעיר המצטיין בטורניר וסטויקוביץ' נבחר לנבחרת הטורניר.
יוגוסלביה השתתפה במוקדמות יורו 1992 וסיימה במקום הראשון בבית בטורניר המוקדמות. אולם בעקבות התפרצות מלחמות יוגוסלביה, הוטלו סנקציות על יוגוסלביה מטעם האומות המאוחדות ולכן פיפ"א השעתה את יוגוסלביה מכל פעילות. את מקומה של יוגוסלביה בטורניר הגמר של יורו 1992 תפסה דנמרק, שסיימה במקום השני בבית אחרי יוגוסלביה, שאף הפתיעה וזכתה באליפות אירופה. יוגוסלביה הושעתה גם ממוקדמות מונדיאל 1994 וסיימה להתקיים במתכונתה הנוכחית.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואי 1930 | מקום רביעי | 3 | 2 | 0 | 1 | 7 | 7 |
הממלכה האיטלקית 1934: לא העפילה
צרפת 1938: לא העפילה
| ברזיל 1950 | סיבוב ראשון | 3 | 2 | 0 | 1 | 7 | 3 |
| שווייץ 1954 | רבע גמר | 3 | 1 | 1 | 1 | 2 | 3 |
| שוודיה 1958 | רבע גמר | 4 | 1 | 2 | 1 | 7 | 7 |
| צ'ילה 1962 | מקום רביעי | 6 | 3 | 0 | 3 | 10 | 7 |
אנגליה 1966: לא העפילה
מקסיקו 1970: לא העפילה
| גרמניה 1974 | סיבוב שני | 6 | 1 | 2 | 3 | 12 | 7 |
ארגנטינה 1978: לא העפילה
| ספרד 1982 | סיבוב ראשון | 3 | 1 | 1 | 1 | 2 | 2 |
מקסיקו 1986: לא העפילה
| איטליה 1990 | רבע גמר | 5 | 3 | 1 | 1 | 8 | 6 |
| סה"כ | 8/14 | 33 | 14 | 7 | 12 | 55 | 42 |
משחקי תיקו כוללים גם משחקים שהוכרעו בבעיטות הכרעה
כל אליפויות אירופה

| שנה | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפת 1960 | מקום שני | 2 | 1 | 0 | 1 | 6 | 6 |
ספרד 1964: לא העפילה
| איטליה 1968 | מקום שני | 3 | 1 | 1 | 1 | 2 | 3 |
בלגיה 1972: לא העפילה
| יוגוסלביה 1976 | מקום רביעי | 2 | 0 | 0 | 2 | 4 | 7 |
איטליה 1980: לא העפילה
| צרפת 1984 | סיבוב ראשון | 3 | 0 | 0 | 3 | 2 | 10 |
גרמניה 1988: לא העפילה
שוודיה 1992: העפילה, אך הושעתה מהטורניר, בעקבות מלחמת יוגוסלביה
| סה"כ | 4/9 | 10 | 2 | 1 | 7 | 14 | 26 |
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | דראגן ג'יאיץ' | 1964–1979 | 85 | 23 |
| 2 | זלאטקו וויוביץ' | 1979–1990 | 70 | 25 |
| 3 | ברנקו זבץ | 1951–1961 | 65 | 17 |
| 4 | סטפן בובק | 1946–1956 | 63 | 38 |
| 5 | פארוק חג'יבגיץ' | 1982–1992 | 61 | 6 |
| 5 | ברנקו סטנקוביץ' | 1946–1956 | 61 | 3 |
| 7 | איוויצה חורבאט | 1946–1956 | 60 | 0 |
| 8 | ולדימיר ביארה | 1950–1959 | 59 | 0 |
| 8 | ראיקו מיטיץ' | 1946–1957 | 59 | 32 |
| 8 | ברנרד ווקאס | 1948–1955 | 59 | 22 |
שיאי שחקנים > מלכי השערים

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | סטפן בובק | 1946–1956 | 38 | 0.60 |
| 2 | מילאן גאליץ' | 1959–1965 | 37 | 0.73 |
| 2 | בלאגויה מריאנוביץ' | 1926–1938 | 37 | 0.64 |
| 4 | ראיקו מיטיץ' | 1946–1957 | 32 | 0.54 |
| 5 | דושן באייביץ' | 1970–1977 | 29 | 0.78 |
| 6 | טודור וסלינוביץ' | 1953–1961 | 28 | 0.76 |
| 7 | בורה קוסטיץ' | 1956–1964 | 26 | 0.79 |
| 8 | זלאטקו וויוביץ' | 1979–1990 | 25 | 0.36 |
| 9 | דראגן ג'יאיץ' | 1964–1979 | 23 | 0.27 |
| 10 | ברנרד ווקאס | 1948–1955 | 12 | 0.37 |
שחקנים מפורסמים

מילאן גאליץ'
אלכסנדר טירנניץ'
בלאגויה מריאנוביץ'
מילוטין איבקוביץ'
ברנקו זבץ
דראגן ג'יאיץ'
ולדימיר ביארה
ולדימיר פטרוביץ'
סטפן בובק
בורה קוסטיץ'
ברנקו אובלק
ניתוח מוז

| --- | --- |

אוזן של גבר בן 63, שצולמה שישה עשר ימים לאחר ניתוח מוז להסרת סרטן תאי קשקש בקצה השמאלי העליון של האוזן, ושלושה ימים לאחר הסרת התפרים.
 שמות נוספים:  ניתוח מוס, ניתוח מוהס, ניתוח מוהז
 סיבות:  סרטן עור
 קישורים ומאגרי מידע
 MeSH:  D015580
ניתוח מיקרוגרפי בשיטת מוז או ניתוח מוהס או ניתוח מוס (באנגלית: Mohs Micrographic Surgery) הוא ניתוח המשלב כירוגיה ופתולגיה המתבצעים בו זמנית לשם הסרת גידולים סרטניים בעור. הניתוח מבוצע בטכניקה מתקדמת שנחשבת יעילה ביותר להסרת גידולים סרטניים בעור.